text: Paours s'estoit en lui logie
   Ou lieu dont joie s'ert partie.
   À grant paine en lui remanoit
   Ce de joie qu'il i avoit,
   Que paours ne la getoit fors ;
   Car plus i ert grans li effors
   De paour que de joie assés.
   Or vous dirai, se vous voulés,
   Quel joie en lui remese estoit.
   Sachiez que plus n'en i avoit
   Fors tant sans plus que lendemain
   Cuidoit bien savoir le certain
   De s'amie k'ot retrouvée,
   S'ele ert en son sens ou dervée,
   Et ce que retrouvée l'a
   C'est ce de joie k'en lui a.
  